
RAPORT ÎNLOCUITOR
asupra proiectului de Lege privind aprobarea Ordonanţei de urgenţă a Guvernului nr.89/2007 pentru modificarea şi completarea Legii nr.1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală, precum şi pentru modificarea Ordonanţei Guvernului nr.48/2005 privind organizarea pieţei laptelui de vacă 


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.89/2007 pentru modificarea şi completarea Legii nr.1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală, precum şi pentru modificarea Ordonanţei Guvernului nr.48/2005 privind organizarea pieţei laptelui de vacă transmis cu adresa nr.P.L. x 735 din 5 noiembrie 2007 şi înregistrat sub nr.24/548/06.11.2007. 

În şedinţa din data de 17 decembrie 2007, plenul Camerei Deputaţilor a hotărât retrimiterea la Comisie în vederea reexaminării şi întocmirii unui raport suplimentar.
La întocmirea raportului, Comisia a avut în vedere avizul favorabil al Consiliului Legislativ şi avizul favorabil al Comisiei juridice, de disciplină şi imunităţi.
Proiectul de lege are ca obiect de reglementare modificarea şi completarea Legii nr.1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală, precum şi pentru modificarea Ordonanţei Guvernului nr.48/2005 privind organizarea pieţei laptelui de vacă.  

Proiectul de Lege privind aprobarea Ordonanţei de urgenţă a Guvernului nr.89/2007 pentru modificarea şi completarea Legii nr.1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală, precum şi pentru modificarea Ordonanţei Guvernului nr.48/2005 privind organizarea pieţei laptelui de vacă face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  István Töke  - secretar de stat în cadrul Ministerului Agriculturii  şi Dezvoltării Rurale.

La lucrările comisiei au fost prezenţi 25 de deputaţi, din totalul de 26 de deputaţi membri ai comisiei.

Raportul Comisiei a fost adoptat cu 5 voturi împotrivă şi o abţinere, în şedinţa din  26.02.2008.

Proiectul de Lege a fost adoptat de Senat în şedinţa din 31 octombrie 2007.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări  a proiectului de lege. 

I. Amendamente admise
În urma dezbaterii, Comisia propune adoptarea proiectului de lege cu următoarele amendamente: 
	Nr.
crt.
	Text ordonanţă
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	
	Titlul legii

LEGE

privind aprobarea Ordonanţei de urgenţă a Guvernului nr.89/2007 pentru modificarea şi completarea Legii nr.1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală, precum şi pentru modificarea Ordonanţei Guvernului nr.48/2005 privind organizarea pieţei laptelui de vacă
	Nemodificat 
	

	2. 
	
	ARTICOL UNIC.- Se aprobă Ordonanţa de urgenţă a Guvernului nr.89 din 11 septembrie 2007 pentru modificarea şi completarea Legii nr.1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală, precum şi pentru modificarea Ordonanţei Guvernului nr.48/2005 privind organizarea pieţei laptelui de vacă, publicată în Monitorul Oficial al României, Partea I, nr.639 din 19 septembrie 2007, cu următoarele modificări:
	Art. unic devine art.I cu următorul cuprins:

„ART. I.- Se aprobă Ordonanţa de urgenţă a Guvernului nr.89 din 11 septembrie 2007 pentru modificarea şi completarea Legii nr.1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală, precum şi pentru modificarea Ordonanţei Guvernului nr.48/2005 privind organizarea pieţei laptelui de vacă, publicată în Monitorul Oficial al României, Partea I, nr.639 din 19 septembrie 2007, cu următoarele modificări şi completări:”
Deputat PNL – Nicolae Popa
	Ca urmare a completărilor din textul legii.

	3. 
	Titlul ordonanţei
ORDONANŢA DE URGENŢĂ 

a Guvernului nr.89/2007 pentru modificarea şi completarea Legii nr.1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală, precum şi pentru modificarea Ordonanţei Guvernului nr.48/2005 privind organizarea pieţei laptelui de vacă  
	______________ 
	Nemodificat
	 

	4. 
	Art.I. – Legea nr.1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală, publicată în Monitorul Oficial al României, Partea I, nr.162 din 25 februarie 2004, cu modificările şi completările ulterioare, se modifică şi se completează după cum urmează:
	__________ 
	Nemodificat


	

	5. 
	1. Titlul se modifică şi va avea următorul cuprins:

„LEGE

Privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură”
	_____________ 
	Nemodificat


	

	6. 
	2. La articolul 1, alineatul (3) se modifică şi va avea următorul cuprins:
 Text Legea nr.1/2004
“(1) Se înfiinţează Agenţia de Plăţi şi Intervenţie pentru Agricultură, Industrie Alimentară şi Dezvoltare Rurală, denumită în continuare Agenţie, instituţie publică, în subordinea Ministerului Agriculturii şi Dezvoltării Rurale, cu personalitate juridică, finanţată integral de la bugetul de stat.”
„(3) Structura organizatorică, statul de funcţii, regulamentul de organizare şi funcţionare ale aparatului central al Agenţiei se aprobă prin ordin al ministrului agriculturii şi dezvoltării rurale.”


	1. La articolul I punctul 2, alineatul (3) al articolului 1 va avea următorul cuprins:

„(3) Structura organizatorică, statul de funcţii, regulamentul de organizare şi funcţionare ale Agenţiei şi ale structurilor din teritoriu se aprobă prin ordin al ministrului agriculturii şi dezvoltării rurale.”


	1. La articolul I punctul 2 se modifică şi va avea următorul cuprins:

2. La articolul 1, alineatele (1) şi (3) se modifică şi vor avea următorul cuprins:
“(1) Se înfiinţează Agenţia de Plăţi şi Intervenţie pentru Agricultură, denumită în continuare Agenţie, organ de specialitate al administraţiei publice centrale, în subordinea Ministerului Agriculturii şi Dezvoltării Rurale, cu personalitate juridică, finanţată integral de la bugetul de stat.”

   
 (3) Structura organizatorică, statul de funcţii, regulamentul de organizare şi funcţionare ale aparatului central al Agenţiei se aprobă prin ordin al ministrului agriculturii şi dezvoltării rurale."
Deputat UDMR: Atilla Kelemen
Deputat PNL: Adrian Semcu
	Această precizare se impune pentru definirea statutului juridic pe care îl are instituţia cât şi pentru încadrarea juridică a salarizării personalului conform anexei din Legea privind  salarizarea personalului.
Pentru corectitudinea redactării.

	7. 
	3. La articolul 3, după litera t) se introduce o nouă literă, litera ţ), cu următorul cuprins:

„ţ) îndeplineşte, în condiţiile legii, atribuţii privind gestionarea cotei de lapte şi atribuţii privind aplicarea dispoziţiilor legale privind taxele adiţionale individuale, controlul vânzărilor directe şi livrărilor către procesatori, precum şi colectarea contribuţiei la taxa datorată rezultată din depăşirea cotei individuale de livrări şi vânzări directe a producătorilor.”
	_______________ 
	Nemodificat.

	

	8. 
	4. La articolul 4, alineatul (2) se modifică şi va avea următorul cuprins:

„(2) Directorul general al Agenţiei are calitatea de ordonator secundar de credite şi gestionează fondurile publice aprobate, inclusiv sumele reprezentând prefinanţare şi cofinanţare prin schemele de plată FEGA şi schemele de plată FEADR.”
	__________ 
	Nemodificat


	

	9. 
	5. La articolul 4, alineatele (21) şi (22) se abrogă.
	__________ 
	Nemodificat


	

	10. 
	6. După articolul 4 se introduce un nou articol, articolul 41, cu următorul cuprins:

„Art. 41 . – (1) Agenţia are în structură 42 de centre judeţene, cu personalitate juridică.

(2) Centrele judeţene sunt conduse de directori, numiţi prin decizia directorului general.

(3) Directorii centrelor judeţene au calitatea de ordonatori terţiari de credite, pentru fondurile de la bugetul de stat, cu excepţia cheltuielilor prefinanţate şi cofinanţate prin schemele de plată FEGA şi schemele de plată FEADR.

(4) Structura organizatorică, regulamentul de organizare şi funcţionare şi statele de funcţii ale centrelor judeţene se aprobă prin decizia directorului general al Agenţiei.”
	___________

2. La articolul I, punctul 6, alineatul (4) al articolului 41  se abrogă.


	2. La articolul I, punctul 6, articolul 41 se modifică şi va avea următorul cuprins: 
 "Art. 41. - (1) Agenţia are în subordine 42 de centre judeţene, cu personalitate juridică.
(2) Centrele judeţene sunt conduse de directori executivi, numiţi prin decizia directorului general, în conformitate cu  legislaţia în vigoare.
(3) Directorii executivi ai centrelor judeţene au calitatea de ordonatori terţiari de credite, pentru fondurile de la bugetul de stat, cu excepţia cheltuielilor prefinanţate şi cofinanţate prin schemele de platã FEGA şi schemele de plată FEADR.

(4) Structura organizatorică, numărul de centre locale pentru fiecare centru judeţean, regulamentul de organizare şi funcţionare, precum şi statele de funcţii ale centrelor judeţene se aprobă prin decizia directorului general al Agenţiei, care stabileşte şi numărul de centre locale aferente centrelor judeţene."
Deputat PSD: Ioan Munteanu
Deputat PSD: Vasile Mocanu 
	Pentru respectarea dispoziţiilor Legii nr. 188/1999 privind statutul funcţionarilor publici, funcţiile publice de conducere şi structura organizatorică trebuind să respecte întocmai acest act normativ.

	11. 
	7. La articolul 5, alineatul (2) se modifică şi va avea următorul cuprins:
„(2) Numărul de posturi al Agenţiei va fi de maximum 5.390 în anul 2007.”

Text O U G nr. Nr.103/2005

(4) Agenţia angajează personal contactul, în funcţie de necesităţi, pe perioadă determinată pentru îndeplinirea în termen a responsabilităţilor.
	________ 
	3. La articolul I,  punctul 7 se modifică  şi va avea următorul cuprins:
”7. La articolul 5, alineatele (2) şi (4) se modifică şi vor avea următorul cuprins:

"(2) Numărul de posturi al Agenţiei va fi de 5390 putând fi majorat, prin redistribuire de posturi din cadrul instituţiilor sau structurilor aflate în subordinea sau structura Ministerului Agriculturii şi Dezvoltării Rurale,  prin ordin al ministrului agriculturii şi dezvoltării rurale.
(4) Agenţia poate angaja pentru activităţi sezoniere, în vederea îndeplinirii la timp a unor sarcini de care depinde accesarea în totalitate a fondurilor europene, personal pe bază de contract de prestări servicii, pe baza unei justificări fundamentate aprobate de ordonatorul principal de credite.” 
Deputat UDMR: Atilla Kelemen

Deputat UDMR: Csaba Levente Szekely  
	Pentru a asigura flexibilitatea şi dinamismul instituţiei raportat la vârfurile de activitate care apar în domeniul de activitate al APIA, pentru a putea prelua cererile fermierilor dar şi pentru a le prelucra în timp util.
Cu personalul actual, APIA nu poate îndeplini la timp şi în condiţii de eficacitate sarcinile ce îi revin în perioadele de campanii sezoniere, de tipul celor de primire a cererilor de sprijin pe suprafaţă (martie – mai) sau a controalelor pe teren (iulie – octombrie), fapt relevat şi de activităţile desfăşurate în anul 2007, după cum există şi perioade pentru care nu se justifică suplimentarea faţă de numărul actual de posturi.

	12. 
	8. Articolul 6 se abrogă.


	__________
	Nemodificat


	

	13. 
	9. La articolul 9, alineatul (2) se modifică şi va avea următorul cuprins:

„(2) Centrele judeţene utilizează câte două autoturisme pentru transport de persoane şi câte 16 autovehicule pentru activităţi specifice, cu un consum lunar de carburanţi de 600 l/autovehicul, cu încadrarea numărului maxim de autovehicule aprobate de ministerul Agriculturii şi dezvoltării Rurale.”
	___________ 
	Nemodificat


	

	14. 
	10. În cuprinsul Legii nr.1/2004, cu modificările şi completările ulterioare, sintagma „Ministerul Agriculturii, Pădurilor şi Dezvoltării Rurale” se înlocuieşte cu sintagma „Ministerul Agriculturii şi Dezvoltării Rurale”, sintagma „sucursale judeţene” se înlocuieşte cu sintagma „centre judeţene”, sintagma „Agenţia de Plăţi şi Intervenţie pentru Agricultură, Industrie Alimentară şi Dezvoltare Rurală” se înlocuieşte cu sintagma „Agenţia de Plăţi şi Intervenţie pentru Agricultură” şi sintagmele „ordin al ministrului agriculturii, pădurilor, apelor şi mediului” şi „ordin al ministrului agriculturii, pădurilor şi dezvoltării rurale” se înlocuiesc cu sintagma „ordin al ministrului agriculturii şi dezvoltării rurale”. 
	___________ 


	 Nemodificat. 


	

	15. 
	Art.II. – (1) Agenţia de Plăţi şi Intervenţie pentru Agricultură preia prin protocol, în termen de 30 de zile de la data intrării în vigoare a prezentei ordonanţe de urgenţă, de la Agenţia Naţională pentru Ameliorare şi reproducţie în Zootehnie „Prof. dr. G.K. Constantinescu” un număr de 390 de posturi şi fondurile aferente acestora.

(2) Personalul aferent posturilor preluate se consideră transferat în interesul serviciului, respectiv preluat, fără examen sau concurs.
	___________ 
	Nemodificat.
	

	16. 
	Art.III. – Legea nr.1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală, cu modificările şi completările ulterioare, precum şi cu cele aduse prin prezenta ordonanţă de urgenţă, se va republica, dându-se textelor o nouă numerotare.
	_____________ 
	4. Articolul III se modifică şi va avea următorul cuprins:

Art.III - „Legea nr.1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală, cu modificările şi completările ulterioare, precum şi cu cele aduse prin prezenta ordonanţă de urgenţă, se va republica, după aprobarea acesteia prin lege, dându-se textelor o nouă numerotare.”
Deputat PNL – Nicolae Popa
	Pentru corectitudinea redactării.

	17. 
	Art.IV. – Ordonanţa Guvernului nr.48/2005 privind organizarea pieţei laptelui de vacă, publicată în Monitorul Oficial al României, Partea I, nr.781 din 29 august 2005, aprobată cu modificări şi completări prin Legea nr.72/2006, se modifică după cum urmează:

1. Alineatul (4) al articolului 7 se abrogă.

2. Articolul 8 se modifică şi va avea următorul cuprins:

„Art.8. – Competenţa administrării cotei naţionale de lapte a României, a măsurilor de intervenţie şi a celor comerciale pentru piaţă este atribuită Agenţiei de Plăţi şi Intervenţie pentru Agricultură, denumită în continuare autoritatea competentă, aflată în subordinea Ministerului Agriculturii şi Dezvoltării Rurale” 

3. Alineatul (2) al articolului 13 se abrogă. 
	________________ 
	Nemodificat.
	

	18. 
	_____________ 
	_____________ 
	Art.II. - Fondurile necesare derulării contractului de prestări servicii încheiat potrivit prevederilor alin.(4) al art.5 din Legea nr.1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, cu modificările şi completările ulterioare, precum şi cu cele aduse prin prezenta lege, se suportă de la capitolul 83.01 „Agricultură şi silvicultură”, grupa 20, titlul II „Bunuri şi servicii”, articolul 30, alineatul 30 „Alte cheltuieli cu bunuri şi servicii”. 

Deputat PSD: Ioan Munteanu

Deputat PSD: Vasile Mocanu

Deputat PSD: Ioan Stan
	Pentru precizia reglementării.


Comisia a propus aprobarea proiectului cu  19  voturi pentru,  5 voturi împotrivă şi o abţinere.
                    PREŞEDINTE,



 



    SECRETAR,





              Dr. Atilla KELEMEN  






Vasile MOCANU

 
Întocmit: Consilier,  dr.Anton Păştinaru

    Expert, Gheorghe Adrian Goţa 

